《和皮陆酒病偶作》
唐代·张贲

白编椰席镂冰明，应助杨青解宿酲。

难继二贤金玉唱，可怜空作断猿声。

作者简介：张贲[唐]（约公元八六七年前后在世），字润卿，南阳人。生卒年均不详，约唐懿宗咸通中前后在世。登大中进士第。尝隐于茅山。后寓吴中，与皮日休、陆龟蒙游。唐末，为广文博士。贲所作诗，今存十六首。（见全唐诗）